தேம்பாவணி - தமிழ் விக்கிபீடியா (Tamil Wikipedia)

# தேம்பாவணி

### கட்டற்ற கலைக்களஞ்சியமான விக்கிபீடியாவில் இருந்து.

தேம்பாவணி என்னும் நூல் இயேசு பிரான் மீது இயற்றப்பட்ட முதற் பெரும் செய்யுள் வகை நூலாகும். இந்நூலை இத்தாலிய நாட்டவரான வீரமாமுனிவர் (1680 - 1742) அவர்கள் தமிழில் திறம்பட ஆக்கிய நூல் எனப் புகழப்படுகிறது. கிறிஸ்தவ சமயத்தின் சுருக்கமென்றே இந்நூலை அறிஞர்கள் மதிப்பிடுகின்றனர்.

## [தொகு] தேம்பாவணியின் பொருள்

தேம்பா + அணி எனப் பிரித்து வாடாத மாலை என்றும், தேன் + பா + அணி எனப் பிரித்துத் தேன் போன்ற இனிய பாடல்களின் மாலை என்றும் இதற்குப் பொருள் உண்டு. இயேசு நாதரை வளர்த்த தந்தையாகிய சூசையைத் தலைவராகக் கொண்டு இது பாடப்பட்டது. சூசையப்பருக்குத் தேம்பாவணி எனப் பெயரிட்டு இந்நூலில் பாடியுள்ளார்.

## [தொகு] தேம்பாவணியின் அரங்கேற்றம்

இந்நூல் கி.பி. 1726 ஆம் ஆண்டில் மதுரையில் புலவர்கள் முன்னிலையில் அரங்கேற்றம் செய்யப்பட்டது.

## [தொகு] நூலின் அமைப்பு

தேம்பாவணி மூன்று காண்டங்களைக் கொண்டது. ஒவ்வொன்றிலும் 12 படலமாக 36 படலங்கள் உள்ளன. மொத்தம் 3,615 விருத்தப் பாக்கள் 90 சந்த வகைகளுடன் பாடப் பெற்றது தேம்பாவணி.

## [தொகு] தேம்பாவணியில் சில வரிகள்

தேம்பாவணியில் உள்ள கடவுள் வாழ்த்தில் உள்ள சில வரிகள்:

    கார்த்திரள் மறையாக் கடலிலுண் மூழ்காக்
      கடையிலா தொளிர்பரஞ் சுடரே
    நீர்த்திரள் சுருட்டி மாறலை யின்றி
      நிலைபெறுஞ் செல்வநற் கடலே
    போர்த்திரள் பொருதக் கதுவிடா வரணே
      பூவனந் தாங்கிய பொறையே
    சூர்த்திரள் பயக்கு நோய்த்திரள் துடைத்துத்
      துகடுடைத் துயிர்தரு மமுதே

"http://ta.wikipedia.org../../../%E0%AE%A4/%E0%AF%87/%E0%AE%AE/%E0%AE%A4%E0%AF%87%E0%AE%AE%E0%AF%8D%E0%AE%AA%E0%AE%BE%E0%AE%B5%E0%AE%A3%E0%AE%BF.html" இலிருந்து மீள்விக்கப்பட்டது

பக்க வகைகள்: கிறிஸ்தவ தமிழ் இலக்கியம்

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு